《移家石鳞山留别同里诸公》
明代·张穆

一片轻舟出浦烟，芦花枫叶满霜天。逃禅尚堕耽山癖，投老同霜去国怜。

湖柳或思张绪后，草堂争似少陵迁。桃花倘引寻春入，不愿人间说代年。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。